বাংলাদেশ
বাংলাদেশের বৈদেশিক বা আন্তর্জাতিক বা পররাষ্ট্রনীতি হল গণপ্রজাতন্ত্রী বাংলাদেশ সরকার কর্তৃক প্রণীত অপরাপর রাষ্ট্রসমূহের সঙ্গে বাংলাদেশের সম্পর্ক ও আচরণের নীতিমালা। ১৯৭১ সালে স্বাধীনতা লাভের পর থেকে বাংলাদেশ 'সকলের সাথে বন্ধুত্ব, কারও সাথে বৈরিতা নয়', এই নীতি অনুসরণ করে বৈদেশিক সম্পর্ক বজায় রেখে চলেছে। একটি অসাম্প্রদায়িক রাষ্ট্র হিসেবে বাংলাদেশ সবসময়ই বিংশ শতাব্দীর স্নায়ুযুদ্ধে প্রভাবশালী রাষ্ট্রসমূহের পক্ষাবলম্বন থেকে বিরত থেকেছে। একটি মুসলিম সংখ্যাগরিষ্ঠ রাষ্ট্র হওয়ার কারণে অন্যান্য মুসলিম দেশগুলোর সঙ্গে বাংলাদেশের সুদৃঢ় কূটনৈতিক ও বাণিজ্যিক সুসম্পর্ক রয়েছে। পাশাপাশি, রাজনৈতিকভাবে বাংলাদেশ ইসরায়েল রাষ্ট্র প্রতিষ্ঠার বিরোধী।
বাংলাদেশে ধর্মহীনতা
বাংলাদেশের সংবিধান অনুসারে, প্রত্যেক নাগরিকের ধর্মীয় স্বাধীনতা আছে। তারা তাদের মত করে ধর্ম পালন করতে পারবে। প্রজাতন্ত্রের সংবিধান; সকল ধর্মীয় বৈষম্যকে অবৈধ ঘোষণা করেছে। তবে সাম্প্রতিক সময় গুলোতে বেশ কিছু বাংলাদেশী নাস্তিক ব্লগার ধর্মীয় মৌলবাদী দলের দ্বারা খুনের শিকার হয়েছেন। ২০০৯ সালে গ্যালোপ জরিপে দেখা গিয়েছে যে, জরিপে অংশগ্রহণকারীর ৯৯ শতাংশই জানিয়েছে, তাদের ব্যক্তিগত জীবনে ধর্ম একটি গুরুত্বপূর্ণ অংশ, ২০১৪ সালে আরেকটি গ্যালোপ জরিপে দেখা গিয়েছে, বাংলাদেশীদের মধ্যে ৫ শতাংশ নিজেদের ধর্মহীন বলে দাবী করেন। ২০১৭ সালে আরেকটি গ্যালোপ জরিপে দেখা গিয়েছে, বাংলাদেশীদের মধ্যে ১৯ শতাংশ নিজেদের ধর্মহীন বলে দাবী করেন।